Stella-koshuismoorde: Uitspraak in binneverhoor dán gelewer | Maroela Media
Xander Bylsma vandeesweek in die hof. (Foto: Tania Heyns/Maroela Media)
Regter Ronald Hendricks sal in September uitspraak lewer in die binneverhoor van die saak teen die jong moordbeskuldigde Xander Bylsma.
Die binneverhoor is Maandag in die hooggeregshof in Mmbatho in Noordwes hervat om te bepaal of Bylsma (20) se bekentenis wat hy verlede jaar kort ná die moorde aan die polisie gemaak het asook die uitwysings wat hy op die moordtoneel gedoen het, wel in die verhoor aanvaar sal word.
Die staat en verdediging het Woensdag albei hulle sake vir die binneverhoor gesluit. Hendricks het vanoggend bevestig hy sal op 5 en 6 September uitspraak lewer.
Staatsaanklaer Johan Smit en adv. Sakkie Nel het tot dan geleentheid om hul slotbetoë voor te berei voordat Hendricks sal uitspraak lewer oor of Bylsma se bekentenis en die uitwysings wel in die verhoor aanvaar sal word of nie.
Maroela Media het vroeër berig Bylsma het destyds 'n bekentenis afgelê en uitwysings op die toneel gemaak. Hy hou sedertdien vol dat hy destyds gedreig en aangesê is om die bekentenis te maak en dat hy onskuldig is. Hy voer ook aan dat hy in daardie stadium onder die invloed van pille was.
Bylsma is tydens vandeesweek se binneverhoor gekruisondervra en Smit het gehamer op die jong man se besluit om destyds nie van 'n regsverteenwoordiger gebruik te maak nie.
Bylsma het egter op talle vrae geantwoord dat hy nie meer seker is of nie kan onthou nie. In 'n nuwe wending het hy ook vandeesweek vir die eerste keer erken dat hy Hough ure voor die moord op haar en Engelbrecht gesien het en dat dié twee versoen geraak het. Hy hou vol dat hy egter nooit ten tyde van die moorde in die koshuis self was nie.
Oor teenstrydighede in sy antwoorde het Bylsma vandeesweek by verskeie geleenthede die vinger na Navin Rai, sy vorige regsverteenwoordiger, gewys.
Lees alle berigte oor die saak hier op Maroela Media.
bylsma hou vol hy was nooit in die koshuis gewees ten tye van die moorde nie, maar:
1.) hy beskryf die een moord waar hy die tou om die meisie se nek gesit het en haar laat afsak het
2) die ander keer het hy gese dat hy die tou om die meisie se nek gesit het en haar afgestamp het
hoe onthou hy die tou om die nek en trappe reeling, maar hy was nooit in die koshuis nie,
baie vrae oor sy getuienis, dan wonder mens maar
Ek kan nie help om aan die arme ouers van die betrokke kinders te dink elke keer as ek die fotos sien nie en ek kry hulle van voor af innig jammer.
Abe jy slaan die spyker op die kop!
Op grond waarvan het hy die uitwysings gedoen as hy nie dear was nie en nie kennis gerda het van die moorde nie.Hoekom her hy dan die bekentenis afgele voor die colonel.Sover ek weer word 'n bekentenis voor 'n landdros afgele en 'n verklaring by die polisie.Hy het Chanelle voor die tyd gesien.Wat het tussen hulled gestur.Dit bewys wat ek voorhees gese het day hulle nie gewag het vir klere nie